b'\n_START_ARTICLE_\nWolfgang Schnur\n_START_PARAGRAPH_\nWolfgang Schnur (8. juuni 1944 Stettin (t\xc3\xa4nap\xc3\xa4eval Szczecin, Poola) \xe2\x80\x93 16. jaanuar 2016 Viin) oli saksa jurist._NEWLINE_Wolfgang Schnur j\xc3\xa4i v\xc3\xa4ga varakult oma vanematest ilma. Ta isa hukkus Teises maailmas\xc3\xb5jas, ta juudi rahvusest ema p\xc3\xb5genes L\xc3\xa4\xc3\xa4ne ja Schnur kohtus temaga uuest esimest korda alles 1961. aastal. Alates 1946. aastast kasvas Wolfgang Schnur \xc3\xbcles Rostockis kasuvanemate juures. Rahvakooli l\xc3\xb5petamise j\xc3\xa4rel \xc3\xb5ppis ta m\xc3\xbc\xc3\xbcrsepaks ja omandas keskhariduse \xc3\xb5htukoolis. 1973. aastal l\xc3\xb5petas ta Berllini Humboldti \xc3\x9clikooli kaug\xc3\xb5ppes \xc3\xb5igusteaduse erialal. \xc3\x9clikooli l\xc3\xb5petamise j\xc3\xa4rel t\xc3\xb6\xc3\xb6tas Wolfgang Schnur advokaadina, 1978. aastal avas ta Rostockis oma advokaadib\xc3\xbcroo. Advokaadina kaitses ta muuhulgas ka kodaniku\xc3\xb5iguste aktiviste ja s\xc3\xb5jav\xc3\xa4eteenistusest keeldujaid. Aastatel 1965\xe2\x80\x931989 oli ta Stasi mitteametlik kaast\xc3\xb6\xc3\xb6taja varjunimedega "Torsten" ja "Dr. Ralf Schirmer"._NEWLINE_1989. aasta oktoobris oli Wolfganz Schnur \xc3\xbcks partei Demokraatlik Algus (Demokratischer Aufbruch) asutajatest. 17. detsembrist 1989 kuni 14. m\xc3\xa4rtsini 1990 oli ta Demokraatliku Alguse esimees._NEWLINE_1990. aasta m\xc3\xa4rtsis avalikustas ajakiri Spiegel, et Wolfgang Schnur oli olnud alates 1965. aastast Stasi mitteametlik kaast\xc3\xb6\xc3\xb6line, mispeale Schnur parteijuhi ametikohalt tagasi astus._NEWLINE_1991. aastal avas Wolfgang Schnur Berliinis oma advokaadib\xc3\xbcroo. 1993. aasta juulis v\xc3\xb5eti talt advokaadina t\xc3\xb6\xc3\xb6tamise \xc3\xb5igus \xc3\xa4ra, seda otsust kinnitas ta Saksamaa Liidukohus 1994. aasta juulis.'